A Cort

:*Iste articlo ye sobre *'a Cort**. Ta atros emplegos de **Cort** se veiga **Cort (desambigación)**.''

 
**A Cort** (en [[aragonés ribagorzano]] **La Cort *', pronunciau /a'kor/, /la'kor/; en [[Idioma castellano|castellano]] y oficialment *Lacort*) ye un [[lugar]] [[Aragón|aragonés]] d'o [[municipio]] de [[a La Foradada d'el Toscar]], en a [[comarcas d'Aragón|comarca]] de [[Ribagorza]] y a provincia de [[Provincia de Uesca|Uesca]]. A suya [[Población humana|población]] ye de 5 habitants ([[2018]]).

== Cheografía ==
O lugar d'a Cort se troba a 958 metros d'altaria sobre o nivel d'a mar, amán d'o [[collau d'a Foradada]] por a suya baixant de [[a Fueva]]. Con l'adaptación d'a carretera que atraviesa o dito puerto, actual [[carretera nacional|Nacional]] [[N-260]], se troba alto u baixo a 1 Km d'o punto de coronación d'o puerto.

A Cort ye en as [[garra (orografía)|garras]] d'a [[sierra Ferrera]], en dominando a valleta d'un [[barranco|barranquet]] (a la sazón, «barranco de a Cort») que ye [[afluent]] d'o [[río d'a Nata]]. En chunto con [[as Corz]] que tamién ye pedanía d'a Foradada y se troba por l'altra man d'un [[sarrato|sarrau]] (que fa que no s'albiren d'entre ellos) son os dos solos nuclios que a Ribagorza tiene fuera d'a cuenca de l'[[río Esera|Esera]] por toda a metat occidental d'a comarca.

Por a suya posición cheografica, tanto a Cort como as Corz fan parte efectiva d'a depresión y subcomarca sobrarbenca que ye [[a Fueva]], participando en bels d'os suyos costumbres y tradicions, como por eixemplo a romería anyal ta la [[santuario de Santa María de Bruís|Virchen de Bruís]].

As poblacions mas amán de a Cort son todas d'o [[A Fueva (municipio)|municipio d'a Fueva]]: [[a Cabezonada]] a poquet mas de 2 Km y [[Sant Per (Toledo d'a Nata)|Sant Per]] a 3, aldea y cabecera de l'antigo municipio d'o Toledo d'a Nata respectivament. Ta [[Fuent de Campo]] a distancia ye de menos de 5&nbsp;km, y [[l'Atiart]] y [[Sant Chuan (Toledo d'a Nata)|Sant Chuan]], en o sarrau d'o Toledo, tamién son en a zona.

==Economía==
A economía en a Cort tradicionalment s'heba relacionau con a [[ganadería]] y, en menor mesura, con l'[[agricultura]] que se practicaba en [[faixa]]s, pus a localidat careix de fincas de gran extensión por a suya posición tan elevada.

En l'actualidat en a Cort i ha activos un [[restaurant]] amán d'a carretera nacional y una casa de [[turismo rural]].

== Toponimia ==
O nombre de a Cort ye una clara referencia a una [[cort]] ta'l [[bestiar]] (d'o [[Idioma latín|latín]] < *COHORS, *COHORTIS). Iste tipo de [[corral]]s, muit populars en a montanya altoaragonesa, sirven ta amallatar as [[ramada]]s en os puestos de paso. Bels autors han sinyalau que a palabra «cort» tamién ha designau historicament cualques tipos de [[facienda]]s rurals y propiedaz [[sinyoría|sinyorials]] rusticas en [[Aragón]].

L'uso de l'articlo inicial en o nombre pareix que podría haber variau con os anyos. En o [[sieglo XV]] i ha indicios que fan pensar que encara se podría haber emplegau a forma completa  -con L-, porque en o [[Fogache de 1495]] un d'os vecinos de [[La Foradada d'el Toscar|a Foradada]] y as suyas aldeyas se feba decir *Johan de la Cort*, entendendo-se que podría estar vecino en a Cort.

== Parla ==

A parla d'a Cort s'estudió en os [[anyos 1990]], drentro d'un estudio sobre a parla d'a Fueva que fizon [[Fernando Romanos Hernando|Fernando Romanos]] y [[Fernando Sánchez Pitarch|F. Sánchez]]. A suya adscripción ye plenament [[aragonés fovano|fovana]], y anque o lugar perteneixca a un municipio con cabecera en a comarca de Ribagorza, no se considera substancialment diferent de a resta de lugars de o [[Toledo d'a Nata]] y [[baixo Penyas]] en cheneral. O sinyor Lázaro de *Casa Lacort'' estió a persona enquestada d'iste lugar (agosto de 1995).

## Demografía

## Referencias